PATVIRTINTA

Šiaulių lopšelio-darželio „Bitė“ direktoriaus

2021 m. kovo 2 d. įsakymu Nr. V3-59 (1.6.)

**ŠIAULIŲ LOPŠELIS-DARŽELIS „BITĖ“**

**RESPUBLIKINIO IKIMOKYKLINIO UGDYMO ĮSTAIGŲ**

**PROJEKTO „PASAKA KARALIENĖ“**

**NUOSTATAI**

**I SKYRIUS**

**BENDROSIOS NUOSTATOS**

1. Ikimokyklinio ir priešmokyklinio ugdymo įstaigų projekto **„Pasaka karalienė”** nuostatai reglamentuoja tikslą, uždavinius, dalyvius, organizavimo tvarką, terminus ir autorių apdovanojimą.

2. Projekto aktualumas. Pasakos lavina kalbą, skatina fantazuoti, padeda pažinti gyvenimą ir save. Jos kuriamos tam, kad pasaulis taptų suprantamesnis ir artimesnis. Pasakas vaikams skaito tėvai, seneliai, pedagogai. Ikimokyklinio amžiaus vaikai mėgsta ilgą laiką klausyti vieną pasaką. Tyrimais įrodyta, kad pakartotinis tos pačios pasakos skaitymas padeda įsiminti istorijoje girdimus žodžius, posakius, lavina verbalinius gebėjimus. Balandžio 2-ąją, minint Tarptautinę vaikų knygos dieną, kviečiame ikimokyklinio ugdymo įstaigų bendruomenes išrinkti mėgstamiausias vaikų pasakas ir integruojant STEAM metodus sukurti joms karūnas.

3. Projektą organizuoja Šiaulių lopšelis-darželis „Bitė“ ir Šiaulių miesto savivaldybės viešosios bibliotekos Vaikų literatūros skyrius.

4. Informacija apie projektą ir nuostatai skelbiami Šiaulių lopšelio-darželio „Bitė“ interneto svetainėje [www.bite.tavodarzelis.lt](http://www.bite.tavodarzelis.lt)., Šiaulių lopšelio-darželio “Bitė” Facebook paskyroje (https://www.facebook.com/%C5%A0iauli%C5%B3-lop%C5%A1elis-dar%C5%BEelis-Bit%C4%97-171287793063647), Facebook grupėse AUKLĖTOJA AUKLĖTOJAI (<https://www.facebook.com/groups/976828812401540>).

**II SKYRIUS**

**PROJEKTO TIKSLAS IR UŽDAVINIAI**

5. Projekto tikslas – panaudojant STEAM metodus išlaisvinti vaikų kūrybiškumą ir iniciatyvumą, kuriant karūną mėgstamiausiai pasakai.

6. Projekto uždaviniai:

6.1. Padėti vaikui pristatyti mėgstamiausią knygą.

6.2. Skatinti vaikus išklausyti kalbantį, mokytis taikiai derinti nuomones.

6.3. Skatinti vaikus konstruoti ar įvairiomis meninėmis priemonėmis kurti karūną.

7. Siektini rezultatai:

7.1. Vaikai ugdysis kalbinius gebėjimus, kūrybinį mąstymą, įgys problemų sprendimo įgūdžių.

7.2. Ikimokyklinio ir priešmokyklinio ugdymo pedagogai dalinsis patirtimi, skleis kūrybines naujoves.

**III SKYRIUS**

**DALYVIAI**

8. Projekto dalyviai - ikimokyklinio ugdymo įstaigų pedagogai ir jų ugdytiniai.

**IV SKYRIUS**

**PROJEKTO ORGANIZAVIMAS IR TRUKMĖ**

9. Projekto organizatorius Šiaulių lopšelis-darželis „Bitė“, Lieporių 4, Šiauliai, tel. (8 41) 55 27 44, el. paštas logopedinisdarzelis@splius.lt. ir Šiaulių miesto savivaldybės viešosios bibliotekos Vaikų literatūros skyrius, Gvazdikų takas 8, Šiauliai.

10. Parodos koordinatorės Šiaulių lopšelio-darželio „Bitė“ auklėtojos Vaida Jančenkovienė, el.p. marcikute@gmail.com, tel. 867588560; Ramunė Marcišauskienė, el.p. [ramune.marci@gmail.com](mailto:ramune.marci@gmail.com) tel. 862089687, logopedė Ernesta Steponavičienė, el.p. [er.steponaviciene@gmail.com](mailto:er.steponaviciene@gmail.com) tel. 868472603 .

11. Projekto trukmė 2021 m. kovo 15 d. – balandžio 15 d.

12. Projekto dalyviai įgyvendindami projektą:

12.1. Išrenka labiausiai patinkančią pasaką vaikams.

12.2. Pasitelkdami STEAM idėjas, naudodami pasirinktas priemones, medžiagas kuria karūną.

13. Įgyvendinus projektą pedagogas nufotografuoja knygą - “Pasaką karalienę” ir sukurtą karūną. Nuotraukomis pasidalina uždaroje Facebook grupėje Projektas “Pasaka karalienė” (<https://www.facebook.com/groups/196560288910632>). Virš nuotraukos parašo “Pasakos karalienės” autorių, pavadinimą, įstaigos pavadinimą, vaikų amžių, pedagogo vardą ir pavardę.

14. Nuo 2021 m. balandžio 19 d. pagamintų karūnų fotoparoda bus demonstruojama Šiaulių miesto savivaldybės viešosios bibliotekos Vaikų literatūros skyriuje (Gvazdikų takas 8, Šiauliai) bei virtualioje parodoje adresu <https://www.biblioteka.smsvb.lt/virtualios-parodos>

16. Kilus klausimams teirautis tel. 868472603 logopedė Ernesta Steponavičienė.

**V SKYRIUS**

**BAIGIAMOSIOS NUOSTATOS**

17. Padėka ir metodinės veiklos pažyma bus patalpinta Facebook grupėje Projektas “Pasaka karalienė” (<https://www.facebook.com/groups/196560288910632> )

18. Pateikdamas darbus autorius tampa projekto dalyviu.

19. Autorius pateikdamas iliustruotą veiklos aprašymą projektui, patvirtina, kad yra autorius ir yra gavęs nuotraukoje esančių asmenų sutikimą šią nuotrauką publikuoti internetinėje erdvėje. Už autorinių teisių pažeidimus atsako nuotraukas pateikę asmenys.

20. Nuotraukos gali būti neatlygintinai ir be apribojimų naudojamas projekto sklaidos tikslais.

21. Dalyvavimas projekte laikomas autorių sutikimu su šiomis sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_